ΓΡΑΠΤΗ ΕΡΩΤΗΣΗ P-1956/01

υποβολή: Ioannis Marnos (PPE-DE) προς την Επιτροπή

(26 Ιουνίου 2001)

Θέμα: Κρατικοποιήσεις περιουσιών Κοινοτικώνπηκόων στην Αιθιοπία

Ο Επίτροπος κ. Νίλσον απάντησε στις 14.6.2001 στη γραπτή μου ερώτησηπ' αριθμόν Ε-0879/01(1) αναφέροντας ότι η Επιτροπή σε συζητήσεις με την κυβέρνηση της Αιθιοπίας εξέφρασε, σε πολλές ευκαιρίες, την ανάγκη πουπάρχει να δημιουργηθεί ένα κατάλληλο περιβάλλον για την ανάπτυξη του ιδιωτικού τομέα και των εθνικών καθώς και ξένων άμεσων επενδύσεων, ενώ αναφορικά με τη δήμευση εκ μέρους της Αιθιοπίας των περιουσιών Κοινοτικώνπηκόων προσθέτει ότι η Επιτροπή μπορεί μόνο να συμβουλεύει τους πολίτες που έχουν θιγεί να έρθουν σε επαφή με την αντίστοιχη εθνική διπλωματική αντιπροσωπεία στην Αιθιοπία, η οποία θα δώσει συνέχεια στις διεκδικήσεις αυτές.

Η Ε.Ε., δηλαδή, αρκείται σε ευχολόγια και συστάσεις προς χώρες όπως η Αιθιοπία, η οποία εν μια νυκτί δήμευσε περιουσίες Ελλήνων, Ολλανδών, Γάλλων, Ιταλών κ.α.πηκόων, ενώ παράλληλα προβαίνει και σε αύξηση των Κοινοτικών πόρων που χορηγούνται βάσει του 9ου Ευρωπαϊκού Ταμείου Ανάπτυξης (ΕΤΑ). Όπως, μάλιστα, σημειώνει ο Επίτροπος κ. Νίλσον, τα ποσά αυτά ανέρχονται πλέον σε 384 εκ. ευρώ για τον φάκελο Α και 154 εκ. ευρώ για τον φάκελο Β.

Πώς αντιμετωπίζει η Επιτροπή το ενδεχόμενο της άμεσης σύνδεσης μεταξύ της χορηγούμενης Κοινοτικής βοήθειας σε χώρες όπως η Αιθιοπία, η οποία αρνείται να άρει τις δυσμενείς ρυθμίσεις που επέβαλε το κομμουνιστικό καθεστώς του Μενγκίστου, με την απαίτηση της άμεσης συμμόρφωσης τής κυβέρνησης της χώρας αυτής με τον σεβασμό του στοιχειώδους ανθρωπίνου δικαιώματος της ιδιοκτησίας, εγκαταλείποντας την αναποτελεσματική και αδιέξοδη τακτική των συστάσεων; Και πώς μπορεί να μην θεωρηθεί η Ε.Ε. στη συνείδηση των πολιτών της ως συνεργός ληστείας, αφού χρηματοδοτεί τους κλεπταποδόχους των ληστευθεισών επιχειρήσεων, τις οποίες οι τελευταίοι βγάζουν στο σφυρί παρουσία των θυμάτων τους; Δεν συνιστά ηθική καταρράκωση της Ε.Ε., αντί να συμπαρίσταται στους ληστευθέντες πολίτες της, να επιβραβεύει και να στηρίζει οικονομικά τους ληστές; (οι όροι ληστές και κλεπταποδόχοι χρησιμοποιούνται με την αυστηρά νομική τους έννοια).

(1) ΕΕ C 318 E της 13.11.2001, σελ. 141.

Απάντηση του κ. Nielson εξ ονόματος της Επιτροπής

(20 Ιουλίου 2001)

Όπως θα γνωρίζει το Αξιότιμο Μέλος του Κοινοβουλίου, η συνεργασία της Επιτροπής για την ανάπτυξη με χώρες της Αφρικής, της Καραϊβικής και του Ειρηνικού (ΑΚΕ) στηρίζεται στους κανόνες και στις προϋποθέσεις που καθορίζονται στη σύμβαση της Λομέ που έχει επικυρωθεί από όλα τα κράτη μέλη. Η σύμβαση αυτή δεν περιέχει κάποια νομική σύνδεση με τα δικαιώματα ιδιοκτησίας των ευρωπαίων πολιτών, όπως και η συμφωνία του Κοτονού πουπογράφηκε το προηγούμενο έτος και βρίσκεται, προς το παρόν, στο στάδιο της επικύρωσης.

Αν και η Επιτροπή ειλικρινά συμφωνεί με την αρχή της ιδιωτικής ιδιοκτησίας καιποστηρίζει πλήρως την εφαρμογή αυτής της αρχής για τους ευρωπαίους πολίτες σε όλο τον κόσμο, δεν μπορεί νόμιμα να χρησιμοποιήσει το μέσο της αναπτυξιακής βοήθειας για να εξαναγκάσει μία κυβέρνηση εταίρο σε μια συγκεκριμένη συμπεριφορά στο πλαίσιο αυτό. Όπως ήδη εξηγήθηκε στην απάντηση της Επιτροπής στη γραπτή ερώτηση E-0879/01(1) του Αξιότιμου Μέλους του Κοινοβουλίου, η Επιτροπή περιορίζεται στην γνωστοποίηση της γνώμης της με όλη την απαιτούμενη επιμονή.

(1) ΕΕ C 318 E της 13.11.2001, σελ. 141.